text: Esbjerg og Sønderjyske mødes til lokalbrag på isen
  18 december 2016 kl. 12.01
  Søndag eftermiddag  mødes Esbjerg Energy og Sønderjyske til sæsonens tredje lokalopgør. Hjemmeholdet Esbjerg har tabt de første to indbyrdes kampe.
  Begge hold kommer til opgøret i Granly Hockey Arena søndag kl. 15 med friske sejre fredag aften.
  Sønderjyske har gang i en fin stime med kurs mod toppen af tabellen, mens Esbjerg er dumpet ned på ottendepladsen i Metal Ligaen.
  Hele ni kampe ud af 24 har Esbjerg været i overtid. De syv af dem er tabt, og det koster i en tæt liga. Vestjyderne tabte også efter overtid, da Sønderjyske senest var på besøg i Esbjerg.
  
  